Вялейска-Менская водная сыстэма — Вікіпэдыя

# Вялейска-Менская водная сыстэма

### Зьвесткі зь Вікіпэдыі — вольнай энцыкляпэдыі.

Вялейска-Менская водная сыстэма — сістэма водазабеспячэння Менска пасродкам перакiду вады з Віліі (басейн Нёмана) у Свіслач (басейн Дняпра). Пачатак будаўнiцтва ў 1968 г., сыстэма здадзеная ў эксплуатацыю 15 студзеня 1976 г.

У Вялейска-Менскую водную сістэму ўваходзіць Вялейскае вадасховішча, галоўнае ў сістэме і самае буйное ў рэспубліцы. Вялейскае вадасховішча створана на рацэ Віліі, знаходзіцца ў вадазборным басейне Нёмана і ляжыць на 75 м ніжэй Менска. Канал з Вялейскага вадасховішча, па якім паступае вада ў Заслаўскае вадасховішча, мае працягласць 62,5 км. На трасе канала маецца 5 помпавых станцый магутнасцю 22 м³/с кожная, якія па 4 трубаправодам падымаюць ваду на 75 м да водападзелу ў раёне Радашковічаў і перапампоўваюць яе ў Заслаўскае вадасховішча. Па трасе канала можа перакідацца да 480 млн. м³ вады за год.

Заслаўскае вадасховішча прымае з канала вялейскую ваду.

Вадасховішчы Крынiца і Дразды размешчаныя ніжэй Заслаўскага вадасховішча на рацэ Свіслач. За вадасховішчам Дразды размешчана Камсамольскае возера.

Па каскадзе вадасховішчаў на Свіслачы вялейская вада паступае ў Менск, далей ідзе ў Бярэзіну. У межах горада Менска пабудаваны водна-дэкаратыўныя сістэмы — Сляпянская і Лошыцкая.

У выніку ўводу Вялейска-Менскай воднай сістэмы адбылося істотнае павелічэнне воднасці ракі Свіслач, палепшылася водазабеспячэнне прамысловасці Менска, праведзены значныя працы па водным добраўпарадкаванні горада, створаны новыя водныя аб'екты, якія палепшылі ўмовы адпачынку насельніцтва ў прыгараднай зоне беларускай сталіцы.

Атрымана з «http://be-x-old.wikipedia.org../../../%D0%B2/%D1%8F/%D0%BB/%D0%92%D1%8F%D0%BB%D0%B5%D0%B9%D1%81%D0%BA%D0%B0-%D0%9C%D0%B5%D0%BD%D1%81%D0%BA%D0%B0%D1%8F_%D0%B2%D0%BE%D0%B4%D0%BD%D0%B0%D1%8F_%D1%81%D1%8B%D1%81%D1%82%D1%8D%D0%BC%D0%B0_548e.html»

Катэгорыя: Вялейска-Менская водная сыстэма

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Беларуская
- Русский